ΓΡΑΠΤΗ ΕΡΩΤΗΣΗ E-3436/02

υποβολή: Monica Frassoni (Verts/ALE) προς την Επιτροπή

(2 Δεκεμβρίου 2002)

Θέμα: Παράλειψη παρέμβασης για την αντιμετώπιση της οικοδομικής αυθαιρεσίας στην περιοχή ΤΚΣ Molentargius — Saline, Cagliari- Quartu S. Elena (Σαρδηνία, Ιταλία)

Στην αγροτική περιοχή Is Arenas — Medau su Cramu, στους δήμους Cagliari και Quartu S. Elena, έχουν εντοπισθεί και καταγγελθεί επανειλημμένα στις αρμόδιες κοινοτικές, εθνικές, περιφερειακές και τοπικές διοικητικές και δικαστικές αρχές από τις οικολογικές ενώσεις Amici della Terra (Φίλοι της Γης) και Gruppo d'Intervento Giuridico (Ομάδα Νομικής Παρέμβασης) 190 περίπου παραβάσεις που αφορούν οικοδομές με

συνολικό όγκο 60 000 περίπου κυβικών μέτρων. Η εν λόγω περιοχή εντάσσεται στον πΤΚΣ Ελώδης περιοχή Molentargius και όμορα εδάφη κατά την οδηγία αριθ. 92/43/ΕΟΚ(1), που κατέστη εκτελεστή με το περιφερειακό προεδρικό διάταγμα αριθ. 357/1997 (επίσημος πίνακας με τηνπουργική απόφαση αριθ. 65 της 3ης Απριλίου 2000) και στο φυσικό πάρκο Molentargius -Saline(2), που προστατεύεται ως χώρος ιδιαιτέρου φυσικού κάλλους(3), με το ειδικό χωροταξικό σχέδιο Molentargius — Monte Urpinu(4) και ως περιοχή ολοκληρωμένης προστασίας(5) και είναιγρότοπος διεθνούς(6) σημασίας. Έως τώρα δεν φαίνεται να έχουν εγκριθεί συγκεκριμένα και αποτελεσματικά μέτρα για την αποκατάσταση της νομιμότητας και την αποτροπή περαιτέρω σοβαρότατηςποβάθμισης του φυσικού κάλλους της τοποθεσίας αυτής, η οποία είναι κοινοτικής σημασίας.

Έχειπόψη της η Επιτροπή όσα προαναφέρθηκαν·

Βρίσκονται σε εξέλιξη ή έχουν γίνει παρεμβάσεις κατασκευήςποδομών (δρόμοι, δίκτυα ύδρευσης και αποχέτευσης κλπ.) με κοινοτική συνεισφορά (Π.Π.Π. Σαρδηνία 1994-1999 και/ή Π.Ε.Π. Σαρδηνία 2000-2006) για την κατασκευή παράνομων κτισμάτων στην περιοχή Molentargius — Saline;

Σκοπεύει η Επιτροπή να πάρει τα κατάλληλα μέτρα για το σοβαρότατο αυτό φαινόμενο των αυθαίρετων κατασκευών στον πΤΚΣ Molentargius — Saline;

(1) ΕΕ L 206 της 22.7.1992. σελ. 7.

(2) Περιφερειακός νόμος Σαρδηνίας αριθ. 5/1999.

(3) Νομοθετικό διάταγμα αριθ. 490/1999, άρθρα 139-140 και 146, παράγραφος 1, στοιχείο i.

(4) Απόφαση της Υπηρεσίας Πολιτισμού της Αυτόνομης Περιφέρειας Σαρδηνίας της 12ης Ιανουαρίου 1979.

(5) Περιφερειακός νόμος αριθ. 23/1993, άρθρο 2, παράγραφος 1, στοιχείο β.

(6) Διεθνής Σύμβαση Ramsar της 2ας Φεβρουαρίου 1971, που κατέστη εκτελεστή με το περιφερειακό προεδρικό διάταγμα αριθ. 448/1976 (περιοχή καθοριζόμενη μεπουργική απόφαση της 17ης Ιουνίου 1977).

Απάντηση της κ. Wallstrm εξ ονόματος της Επιτροπής

(16 Ιανουαρίου 2003)

Το αξιότιμο μέλοςποστηρίζει ότι η κατασκευή 190 αυθαίρετων κτισμάτων συνολικού όγκου 60 000 περίπου κυβικών μέτρων έχει προκαλέσει σοβαρή βλάβη στον τόπο Ελώδης περιοχή Molentargius και όμορα εδάφη ο οποίος αποτελεί προτεινόμενο τόπο κοινοτικής σημασίας στο πλαίσιο της οδηγίας 92/43/ΕΟΚ της 21ης Μαΐου 1992 για τη διατήρηση των φυσικών ενδιαιτημάτων και της άγριας πανίδας και χλωρίδας(1).

Το άρθρο 6 της οδηγίας 92/43/ΕΟΚ προβλέπει μέτρα προστασίας των τόπων κοινοτικής σημασίας οι οποίοι χαρακτηρίζονται, σύμφωνα με τη διαδικασία που προβλέπεται στην οδηγία, ως ειδικές ζώνες διατήρησης. Αυτές οιποχρεώσεις ισχύουν για όλες τις αρχές των κρατών μελών σε εθνικό, περιφερειακό και τοπικό επίπεδο. Ειδικότερα, στο πλαίσιο του άρθρου 6, παράγραφος 2, Τα κράτη μέλη θεσπίζουν τα κατάλληλα μέτρα ώστε στις ειδικές ζώνες διατήρησης να αποφεύγεται ηποβάθμιση των φυσικών οικοτόπων και των οικοτόπων ειδών, καθώς και οι ενοχλήσεις που έχουν επιπτώσεις στα είδη για τα οποία οι ζώνες έχουν ορισθεί, εφόσον οι ενοχλήσεις αυτές θα μπορούσαν να έχουν επιπτώσεις σημαντικές όσον αφορά τους στόχους της παρούσας οδηγίας.

Οι διατάξεις του άρθρου 6, παράγραφος 2, της οδηγίας 92/43/ΕΟΚ ισχύουν για τους τόπους κοινοτικής σημασίας και για τις ειδικές ζώνες διατήρησης σύμφωνα με την οδηγία 92/43/ΕΟΚ. Ακόμη και εάν, προς το παρόν, οι διατάξεις του άρθρου δεν είναι πλήρως δεσμευτικές για τους προτεινόμενους τόπους κοινοτικής σημασίας στο πλαίσιο της οδηγίας 92/43/ΕΟΚ, δεδομένου ότι αυτοί είναι τόποι που έχουν προταθεί από τα κράτη μέλη αλλά δεν έχουν ακόμη περιληφθεί σε έναν επίσημο κατάλογο τόπων κοινοτικής σημασίας ο οποίος να έχει εγκριθεί από την Επιτροπή, τα κράτη μέλη έχουν τηνποχρέωση να ενεργούν με τρόπο που να μην θέτει σε κίνδυνο τους στόχους της οδηγίας και να εξασφαλίζει επομένως ότι λαμβάνονται μέτρα πρόληψης της επιδείνωσης των προτεινόμενων τόπων.

Όμως, οι πληροφορίες που δίνει το αξιότιμο μέλος δεν περιέχουν οποιαδήποτε περιγραφή αυτών των αυθαίρετων κτισμάτων ούτε την επίπτωσή τους στον τόπο. Επομένως, δεν είναι δυνατόν να καθοριστεί η θέση και η χρονολογία κατασκευής τους. Επιπροσθέτως, δεν είναι δυνατόν να προσδιοριστούν ποια φυσικά ενδιαιτήματα (οικότοποι στην οδηγία) και ενδιαιτήματα ειδών εντός του προτεινόμενου τόπου κοινοτικής σημασίας Ελώδης περιοχή Molentargius και όμορα εδάφη έχουν επιδεινωθεί λόγω της οικοδόμησης αυτών των κτισμάτων ή η φύση της επιδείνωσης. Επιπλέον, δεν είναι δυνατόν να προσδιοριστούν ποια είδη χλωρίδας ή/και πανίδας εντός του προτεινόμενου τόπου κοινοτικής σημασίαςπέστησαν ενόχληση από αυτά τα κτίρια ούτε η φύση της ενόχλησης· δεν είναι συνεπώς δυνατόν να προσδιοριστούν τα κατάλληλα μέτρα τα οποία όφειλαν να είχαν θεσπίσει οι ιταλικές αρχές σύμφωνα με το άρθρο 6, παράγραφος 2 της οδηγίας.

Επομένως, βάσει των πληροφοριών που προσκόμισε το αξιότιμο μέλος, δεν τεκμαίρεται παράβαση του κοινοτικού δικαίου, λόγω έλλειψης επαρκών στοιχείων.

Επιπροσθέτως, σύμφωνα με τις περιφερειακές αρχές της Σαρδηνίας, οι πληροφορίες που δίνει το αξιότιμο μέλος δεν επιτρέπουν τον ακριβή προσδιορισμό των έργωνποδομής τα οποία αφορά η ερώτηση (έργα οδοποιίας, ύδρευσης, αποχέτευσης, κ.λπ.): είναι επομένως αδύνατον να καθοριστεί εάν έχουν εκτελεστεί με κοινοτική χρηματοδότηση εντός του πλαισίου του πολυετούς προγράμματος προσανατολισμού για τη Σαρδηνία 1994-1999 ή/και του περιφερειακού επιχειρησιακού προγράμματος 2000-2006.

(1) ΕΕ L 206 της 22.7.1992.